گڵکۆی عومەری خەییام

گڵکۆی عومەر خەییام (کردنەوەی فەرمی: ٢ی نیسانی ١٩٦٣ / ١٢ی خاکەلێوەی ١٣٤٢) شوێنی بەخاکسپاردنی زانا و شاعیر عومەر خەییامە. ئەم شوێنە یەکێکە لە جەمسەرە سەرەکەیییەکانی گەشتیاری لە نەیشابوور، ھێمای فەرمیی شارەکەیە و نموونەیەکی سەرنجڕاکێش و سەرکەوتووی تەلارسازیی ھاوچەرخی ئێرانییە. دیزاین و تەلارسازی ئەم پێکھاتە ھاوچەرخە لەلایەن تەلارسازی ئێرانی، ھۆشەنگ سەیحوون دیزاین کراوە و کارەکانی لە ٢٨ی ئابی ١٩٦٢ (٦ی خەرمانانی ١٣٤١) کۆتایی پێھاتووە. بیرۆکەی دیزاینەکەی لە ژیان، سەردەم و بیروباوەڕەکانی عومەر خەییامەوە وەرگیراوە کە لەسەر سێ ڕەھەندی کەسایەتیی ئەو وەک «ماتماتیکزان»، «ئەستێرەناس» و «شاعیر» پشتبەستووە. ھەروەھا پێکھاتەکانی دەوروبەری گڵکۆکە، ئاماژەن بۆ پیشەی باوکی خەییام کە خێوەتدوور (چادردووور) بووە. بەرزیی ئەم مۆنۆمێنتە ٢٢ مەترە، پێکھاتەکەی لە کۆنکرێت بە ناوۆکێکی کانزایی دروست کراوە، و لە ناو باخێکی گەورەدا لە باشووری ڕۆژھەڵاتی شاری نەیشابوور ھەڵکەوتووە. ئەمانەش ببینە عومەر خەییام نەیشابوور ھۆشەنگ سەیحوون سەرچاوەکان ویکیپیدیای فارسی، ڕێکەوتی ٢١ی حوزەیرانی ٢٠٢٦. دەروازەی ئێران دەروازەی گەردوون دەروازەی نژیاروانی